Llagostera 2 Leganés 0 / Els primers al sac – Girona A cop de post
Llagostera 2 Leganés 0 / Els primers al sac
On 31/08/201431/08/2014 Per Raül MuxachIn Esport	Qui té gol té molt de gunyat i avui ho ha tornat a demostrar el Llagostera. Exagerant, diríem que ha arribat una vegada a porta i ha fet dos gols. Sense haver fet el partit que se li pressuposa a un local, ha estat més efectiu que el Leganés i ha sumat els primers punts de la temporada en un desangelat municipal e Palamós. Sergio León ha avançat al conjunt que prepara Santi Castillejo al temps de descompte i, a la segona meitat, Jordi López ha sentenciat amb una jugada pròpia d’un crack.
LLAGOSTERA 2: René; Aimar, Alcalá, Ruymán, Ríos; Tito, Jordi López, Rico (Diego Rivas 57’), Sergio León (Juanjo 76’), Imaz (Pitu 84’) y Eloy Gila
LEGANES 0: Queco Piña; Postigo (Peña 61’), Luis Ruiz (Lazaro 79’), Carlos G., Santamaría, Alberto Martín, Alvaro García, Diamanka, Guaje Alvarez (Aguirre 61’), Fran Moreno y Eizmendi
GOLS: Sergio León 45’ / Jordi López 68’
ÀRBITRE: De la Fuente. Ha ensenyat groga a Oscar Rico, Diego Rivas, Ruyman i Jordi López
El millor de la primera part ha arribat al temps de descompte quan una pilota penjada per Imaz des de la dreta l’ha recollit Rico, l’ha centrat a l’àrea petita i Sergio León, amb el cap, ha fet el primer gol de la història del conjunt blaugrana a Segona Divisió.
El gol ha maquillat una primera part que no ha millorat en prestacions el partit de la setmana passada a Canàries. El tècnic, Santi Castillejo, tot i que ha variat algunes peces, ha calcat el 4-4-2 amb Jordi López i Tito a l’eix i el seu equip ha tornat a estar a mercè d’un rival que ho ha fet tot bé menys la definició.
El Llagostera ha abusat del desplaçament en llarg i ha estat incapaç de lligar el joc. Amb tot, en una acció aïllada, Eloy Gila ha rebut una pilota en condicions a dins de l’àrea que ha estat a punt de convertir amb un xut d’esperó al que ha respost bé Queco Piña. Els visitants, tot i el domini global, no han disposat d’ocasions clares i René no ha tingut excessius problemes per respondre als xuts llunyans que han provat jugadors com Luis Ruiz, Fran Moreno o el Guaje Alvarez.
La segona part ha estat molt similar i hauria pogut agafar mal camí si Tito, als 55’, no hagués allargat suficientment la cama per evitar una rematada a boca de canó d’Eizmendi. El Leganés ha apretat i Fran Moreno ha tingut un parell de bones ocasions abans del 2-0, que ha arribat després d’un canvi de joc d’esquerra a dreta. Jodri López ha recollit la pilota i l’ha enviat al fons de la xarxa després de superar el defensor amb un barret.
Amb Diego Rivas al camp, el conjunt local s’ha fet més fort a l’eix i amb prou feines ha tingut problemes. L’àrbitre ha anulat un gol a Juanjo per fora de joc.
leganesLlagosteravictoria	Navegació d'entrades
Previous Alcorcón 1 Girona 2 / Cop de puny sobre la taulaNext La quota de submarinistes de les Medes a estudi